**ΙΣΤΟΡΙΑ Α΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη **Σωστό**, αν η πληροφορία είναι σωστή, ή τη λέξη **Λάθος**, αν η πληροφορία είναι λανθασμένη:

1. Στους Μυκηναίους ιδιαίτερα τιμητικός ήταν ο τίτλος *βασιλεύς*.

2. Οι Ίωνες συγκρότησαν θρησκευτική ένωση, το Πανιώνιο, με κέντρο το ιερό του Ποσειδώνα στο ακρωτήριο της Μυκάλης.

3. Οι προϋποθέσεις για την ύπαρξη της πόλης-κράτους ήταν η ελευθερία και η αυτονομία.

4. Το *μετοίκιο* ήταν χρηματικό βοήθημα που θέσπισε ο Περικλής για τους μετοίκους της Αθήνας.

5. Ο Κάτων επιχείρησε την κάθαρση της τάξης των συγκλητικών και των ιππέων.

(μονάδες 5)

**(Ι)** Να αντιστοιχίσετε τα στοιχεία της στήλης Α με εκείνα της στήλης Β. Ένα (1) στοιχείο της στήλης Β περισσεύει:

|  |  |
| --- | --- |
| Α | Β |
| 1. θεοκρατικό σύστημα 2. κληρονομική βασιλεία 3. τιμοκρατικό σύστημα 4. απόλυτη μοναρχία 5. Principatus | α. Αύγουστος  β. ελληνιστικά βασίλεια  γ. Αίγυπτος  δ. δημοκρατική Ρώμη  ε. πλαισίωση από βουλή των γερόντων  στ. αρχαϊκή εποχή |

(μονάδες 5)

**Μονάδες 10**

**1.β.** Να εξηγήσετε το περιεχόμενο των ακόλουθων ιστορικών όρων: *άριστοι (ομηρικού οίκου)* (μονάδες 8), *Δωδεκάδελτος* (μονάδες 7)*.*

**Μονάδες 15**